અમદાવાદ: જીએસટીનું કાઉન્ટ ડાઉન શરૂ થઇ ચૂક્યું છે. તેના અમલને હવે ગણતરીના દિવસો જ બાકી છે ત્યારે ટેક્સ રેટ અને કાયદામાં રહેલી વિસંગતતાઓ સામે વિરોધનો વંટોળ શરૂ થયો છે. આજથી શહેરનાં કાપડ બજારના સંલગ્ન કારોબારીઓ ત્રણ દિવસની હડતાળ પર જઇ રહ્યા છે. કારોબારીઓનું કહેવું છે કે સરકારે કાપડ પર પાંચ ટકા ટેક્સનું ભારણ નાખતાં નાના કારોબારીઓની મુશ્કેલીમાં મોટો વધારો થશે તથા તેઓએ ટેક્સના વ્યવહારો નિયમિત મેઇન્ટેન રાખવા પડશે, જે વેપારીઓ માટે મુશ્કેલરૂપ સાબિત થઇ શકે છે.